Felvételi eljárásrend a 2027/2028-as tanévre vonatkozóan

Az általános iskolai beiratkozás ideje:
2027. április 22-23. 8 és 16 óra között
Előzetes feladatok:
Az iskolai beiratkozás dátumát a tanév rendjéről szóló 1/2026. (VII.31.) OGYM rendelet szabályozza.
Az intézmény vezetője gondoskodik arról, hogy az általános iskola közzé tegye a saját honlapján, továbbá az óvodákban és az általános iskolákban kerüljön kifüggesztésre a felvétellel kapcsolatos információ.
Az iskolába hívogató foglalkozásokra várjuk az érdeklődő családokat: 
2027. január 20. 14:30
2027. március 9. 17:00
[bookmark: _GoBack]Az iskolánk iránt érdeklődő szülők előzetes szándéknyilatkozatot adhatnak le az iskolában (elektronikusan is küldhető az iskola e-mail címére). A szándéknyilatkozatot leadó szülőkkel március hónapban egyéni beszélgetést kezdeményezünk a családok motivációjáról, nevelési elveiről, a katolikus értékrendről.
Az iskola igazgatója gondoskodik a beiratkozás napján a megfelelő személyi és tárgyi feltételekről.
A beiratkozáshoz szükséges dokumentumok:
· a gyermek személyi azonosítója, születési anyakönyve
· a gyermek lakcímét igazoló hatósági igazolványa
· a különleges bánásmódot igénylő gyermekek szakértői szakvéleménye
· nyilatkozat a szülői felügyelet gyakorlásáról
· a gyermek TAJ-száma és adószáma
· a gyermek oktatási azonosítója
A beiratkozás során az iskolatitkár rögzíti a gyermekek szükséges adatait.
Mivel a Boldog Gizella Katolikus Általános Iskola és Óvoda nem körzeti iskola, ezért az iskola vezetése dönt a jelentkezők felvételéről vagy elutasításáról. Az erről szóló határozatot postai úton kiküldik a szülőknek.
